Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin ilmavoimat tuhosi Syyriassa SA-5-ohjusjärjestelmän, -
ilmatorjuntapatteriston avattua tulen -
kohti tiedustelulennolla Libanonissa olleita Israelin hävittäjiä.
Israel teki ilmaiskun Isis-asemiin Siinain niemimaalla.
Iskujen sanottiin olleen vastaus kahteen rakettiin, -
jotka ammuttiin Siinailta kohti Etelä-Israelin asutuskeskuksia.
Amerikkalaisviranomaiset: Iranin ydinsopimus voidaan pitää voimassa, -
jos kansainvälinen yhteisö voisi yhdessä tuumin varmistaa, -
ettei Iranista tule seuraavaa Pohjois-Koreaa.
Libanonissa tiedustelulennolla olleita israelilaishävittäjiä on ammuttu -
Syyriassa SA-5 maasta ilmaan -ohjusjärjestelmällä, kertovat raportit.
Israelin armeijan tiedotusyksikön mukaan järjestelmä sijaitsi -
n. 50 kilometriä Damaskoksesta itään.
Israelin armeija kertoo, -
että hävittäjien onnistui väistää ohjukset ja palata Israeliin.
Israelin ilmavoimat vastasi Syyrian ohjustulitukseen -
iskemällä ilmasta patteristoon noin kaksi tuntia tulituksen jälkeen.
Järjestelmän tulenjohtotutkan kerrotaan tuhoutuneen.
Pääministeri Netanjahu kommentoi tapausta televisiossa.
Hän sanoi, että Israelin vastaus oli määrätietoinen -
ja Jerusalemin linjauksen mukainen. Hallinnon ohjeet asiasta ovat selvät.
Linjamme on selvä. Jos joku yrittää vahingoittaa meitä, me iskemme.
Tänään lentokalustoamme yritettiin vahingoittaa. Emme hyväksy sellaista.
Ilmavoimat vastasi nopeasti ja tarkasti. Se tuhosi sen, mitä piti tuhota.
Puolustamme Israelia jatkossakin kaikin tarvittavin keinoin.
Syyrian armeija varoitti iskun jälkeen Israelia, -
"että sen jatkuvilla vihamielisillä toimilla on vakavat seuraukset".
Syyrian armeija väitti, että yksi israelilaishävittäjä oli saanut osuman.
Israel kiistää väitteen ankarasti.
Juuri ennen välikohtausta Venäjän puolustusministeri Shoigu -
saapui työvierailulle Israeliin. Hän tapasi virkatoverinsa Liebermanin.
Tapaaminen järjestettiin Israelin puolustusministeriössä Tel Avivissa.
Ministeri Lieberman sanoi, ettei Israel aio sekaantua Syyrian sisäasioihin.
Hän varoitti, ettei Israel anna Iranin ja Hizbollahin muodostaa Syyriasta -
etuvartioasemaa juutalaisvaltiota vastaan.
Lisäksi hän muistutti Israelin turvavaatimuksesta: -
Israel tulee kaikin keinoin estämään yritykset -
"siirtää kehittyneitä aseita Iranista Syyrian kautta Libanoniin".
Puolustusministeri Shoigu ilmoitti, että Syyrian sota lähenee loppuaan.
Hän nosti esiin useita haasteita, joihin tulee vastata välittömästi, -
jotta 6,5 vuotta kestäneeseen sotaan saadaan poliittinen ratkaisu.
Sota on vaatinut yli 500 000 kuolonuhria.
Ensin tahdon puhua Syyriaan liittyvistä asioista.
Operaatio siellä on edennyt loppuvaiheeseen.
On useita ongelmia, joihin vaaditaan välitön ratkaisu.
Tarvitaan keskusteluja Syyrian tulevasta kehityksestä.
Ministeri Shoigu ei julkisesti ottanut kantaa Israelin iskuun Syyriassa.
Venäläislähde kertoi TV7:lle, että Venäjä pidettiin ajan tasalla -
osana Venäjän ja Israelin koordinointimekanismia.
Egyptin Siinaille: Lontoossa toimivan al-Araby al-Jadeed -lehden mukaan -
Israel iski ilmasta Isis-asemiin vastauksena kahteen rakettiin, -
jotka ammuttiin Siinailta kohti Etelä-Israelin asutuskeskuksia.
Jutussa Siinain heimojohtajien kerrottiin sanoneen: -
"Israelin hävittäjät nähtiin taivaalla pian ohjusten ampumisen jälkeen."
Jutussa sanottiin myös, että israelilaiset hävittäjät -
tekivät kostoiskun vasta sen jälkeen, kun Egyptin ilmavoimien koneet -
poistuivat Rafahin alueelta läheltä Egyptin ja Gazan rajaa.
Isisin Siinain-haara, Willayat Sinai, -
kertoi olevansa vastuussa Etelä- Israeliin tehdyistä raketti-iskuista.
Se ei maininnut Israelin kostoiskuja.
Puolustusviranomaiset Israelissa ja Egyptissä eivät kommentoineet asiaa.
Sitten Iranin ydinsopimukseen: Yhdysvaltain presidentti Trump -
sanoi pitävänsä kiinni päätöksestään irtisanoutua ydinsopimuksesta.
Hän sanoi olevansa kyllästynyt siihen, että Yhdysvaltoja käytetään hyväksi.
Presidentti Trump sanoi kabinetti- kokouksessa olevansa iloinen siitä, -
että Iranin johtajat puhuvat sopimuksesta nyt eri sävyyn.
Trump sanoi jälleen, -
että jos sopimusta ei neuvotella uudelleen, se "romutetaan tyystin".
Iranin sopimusta tutkitaan paraikaa.
Monet olivat varmasti yhtä mieltä päätöksestäni.
Minulla on varma tunne päätöksestäni.
Olen kyllästynyt siihen, että maatamme käytetään hyväksi.
Meitä on käytetty hyväksi vuosikausia. Vuosikymmeniä. Se alkaa kyllästyttää.
Koin, että minun oli pakko toimia niin kuin toimin.
Näemme, mikä on sopimuksen jatko. Se voi pysyä voimassa tai ei.
Se voidaan romuttaa kokonaan. Se on hyvin todellinen vaihtoehto.
Mutta vaihtoehtona voi olla myös jotain tosi hyvää. Nähtäväksi jää.
Mielestäni Iranin johtajien sävy oli nyt hyvin erilainen.
Oli hyvä nähdä se. He ovat taitavia neuvottelijoita.
He neuvottelivat sopimuksen, joka oli ilmiömäinen heille ja kaamea USA:lle.
Nähtäväksi jää.
Iranin parlamentin puhemies Larijani vastasi varoittamalla, -
että jos USA irtautuisi sopimuksesta, kansainvälinen sopimus voi romuttua.
V:n 2015 sopimus rajoitti Iranin ydin- ohjelmaa pakotehelpotuksia vastaan.
Larijani osallistuu Pietarissa Venäjällä kansainväliseen parlamenttifoorumiin.
Hän sanoi, että USA:n vetäytyminen sopimuksesta olisi loukkaus YK:lle.
Yhdysvallat on tilassa, -
jossa tällaiset lausunnot heikentävät sen asemaa.
Ydinsopimus ei ole kahdenvälinen.
Se on vahvistettu YK:n turvallisuus- neuvoston päätöslauselmalla.
Siksi se on loukkaus YK:lle.
Mutta meillä on selvä vastaus kaikkiin kysymyksiin.
EU lupasi puolustavansa Iranin ydinsopimusta, -
jolla Irania estetään hankkimasta ydinaseita. EU varoitti USA:ta, -
että sopimuksen heikentäminen voi johtaa vakaviin seurauksiin.
EU:n ulkoministeri Mogherini sanoi EU:n ulkoministerikokouksen edellä, -
että Eurooppa pysyy sitoutuneena sopimuksen toimeenpanemiseen.
Hän sanoi, ettei vaihtoehtoja edes harkita.
Se on sopimus, joka toimii ja jota turvallisuutemme tarvitsee.
Odotan ministereiltä vahvaa viestiä Euroopan yhtenäisyydestä ja tuesta.
Odotan, että kaikki osapuolet edelleen sitoutuvat sopimuksessa pysymiseen.
Sanoin selvästi jo perjantai-iltana, ettemme odota sopimuksen purkua.
Odotamme, että sopimus pidetään voimassa -
ja että kaikki osapuolet pysyvät siinä.
EU sitoutuu siihen vahvasti. En edes harkitse vaihtoehtoja.
Yhdysvaltalaisviranomaiset korostivat, että sopimus on suurennuslasin alla.
He sanoivat, että sopimus voi pysyä voimassa, jos kansainvälinen yhteisö -
yhdessä varmistaa, ettei Iranista tule seuraavaa Pohjois-Koreaa.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz